Előterjesztés Fácánkert Község Önkormányzati Képviselő-testületének

2009. november 26. napján tartandó testületi ülésére

Tárgy: Időskorúak karácsonyi ajándékozása
Előadó: Orbán Zsolt polgármester
Tisztelt Képviselő-testület!

Már-már hagyománynak mondható, hogy Önkormányzatunk a Karácsony közeledtével megajándékozza a községünkben élő idős lakosokat. 
Az idei évben, október hónapban is megszerveztünk a 60 év feletti szépkorúak számára programot, ahol a helyi óvodások mellett vendégművészek is felléptek. Az ünnepségen megjelenteket szerény keretek közt láttuk vendégül. A rendezvény nagy sikert aratott.
Az önkormányzat szűkös költségvetése mellett javaslom, hogy az idei évben a 70 életévüket betöltő, illetve annál idősebb Fácánkertben élők 1 500,- Ft összegű karácsonyi csomagban részesüljenek. Az előzetes felmérés alapján mintegy 83 fő az érintettek száma.

Kérem a Képviselő-testületet, hogy az előterjesztést és a határozati javaslatot fogadja el.
Határozati javaslat

Időskorúak karácsonyi ajándékozásáról
Fácánkert Község Önkormányzatának Képviselő-testülete elhatározza, hogy Fácánkert községben élő minden hetvenöt éves és annál idősebb fácánkerti lakost 1 500,- Ft összegű élelmiszer csomaggal ajándékoz meg.
Felelős: Orbán Zsolt polgármester; 

              A csomagok átadásáért: dr. Varga Katalin körjegyző

Határidő: 2009. december 15.

Fácánkert, 2009-11-18

